
న్యూఢిల్లీ : కాంగ్రెస్ సీనియర్ నేత, కేంద్ర మాజీ మంత్రి వీరప్ప మొయిలీ సొంత పార్టీ వ్యవహార శైలిపై అసహనం వ్యక్తం చేశారు. ఓ పత్రికతో మాట్లాడుతూ 2019 లోక్సభ ఎన్నికల వ్యూహాన్ని పునఃసమీక్షించాలన్నారు. రాహుల్ గాంధీ తక్షణమే పార్టీ అధ్యక్ష బాధ్యతలను చేపట్టాలని, పూర్తి స్థాయిలో బాధ్యతలను స్వీకరించాలని చెప్పారు. ఆయన అధ్యక్షుడైతే తన బృందాన్ని తయారు చేసుకోగలుగుతారని, అప్పుడు పునరుజ్జీవనాన్ని చూడగలుగుతామని చెప్పారు. పార్టీ నిర్లక్ష్యానికి గురైందన్నారు. అనేక సంవత్సరాల నుంచి ఏఐసీసీని ప్రక్షాళన చేయలేదన్నారు. ఓటములు ఎదురైన తర్వాత అయినా రాష్ట్రాల ఇన్ఛార్జులను మార్చకపోవడంపై అసంతృప్తి వ్యక్తం చేశారు. పరాజయాల తర్వాత కూడా పార్టీలో జవాబుదారీతనం ఉండటం లేదన్నారు. రాష్ట్రాలను పట్టించుకోవడం లేదని తెలిపారు. ప్రజలకు కాంగ్రెస్పై నమ్మకం ఉందని, అయితే కాంగ్రెస్కు తనపై తనకు నమ్మకం లేదని, ఇది యథార్థమని చెప్పారు. విశ్వాసం విషయంలో పార్టీలో సంక్షోభం ఉందన్నారు. దీని నుంచి తాము బయటపడవలసి ఉందని తెలిపారు.

newdhilly : congress seanier netha, kendra maji mantri veerappa moili sonta party vyavahara sailipai asahanam vyaktam chesaru. oo patrikatho maatlaadutuu 2019 loksabha ennikala vyuhanni punahsameekshinchaalannaa. rahul gaandhi takshaname party adhyaksha baadhyatalanu chepattalani, puurti sthaayilo baadhyatalanu sweekarinchaalani cheppaaru. aayana adhyakshudaithe tana brundaanni tayaaru chesukogalugutarani, appudu punarujjeevanaanni chudagalugutamani cheppaaru. party nirlakshyaaniki guraindannaru. aneka samvatsaraala nunchi aiccny prakshaalana cheyaledannaru. otamulu eduraina tarvaata aina rashtrala inchaarjulanu marchakapovadampai asantrupti vyaktam chesaru. paraajayaala tarvaata kuudaa paartiiloo javaabudaareetanam undatam ledannaru. rashtralanu pattinchukovadam ledani telipaaru. prajalaku congrespy nammakam undani, ayithe congresku tanapai tanaku nammakam ledani, idhi yathaarthamani cheppaaru. vishwaasam vishayamlo paartiiloo sankshobham undannaaru. deeni nunchi taamu bayatapadavalasi undani telipaaru.